《暑雨言怀和潘倅十八韵》
宋代·韦骧

暑雨应时至，年来民气和。池塘假滟滪，畎亩小滹沱。

跧缩栖梁燕，淋浪贴水荷。一番新涤垢，何处不盈科。

旦市犹无迹，寒门愈可罗。庭柯均见濯，檐溜独成波。

猎子愁收弋，田翁喜荷蓑。蜂衙忘刻候，蛙吹恣吟哦。

箧恨书生蠹，场忧麦化蛾。凉风飒以度，清兴迥然多。

公退书帷寂，诗馀道服拖。虽非侔击玉，仅可比鸣鼍。

屡促低弦轸，频倾浊酒蠡。自存惟浩气，兼养类菁莪。

衣葛疏仍补，羹藜淡不鹾。百瓴舒足力，六字习心呵。

未有焚鱼兴，宁为扣角歌。兹辰拜高咏，适足慰蹉跎。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。